‏סדרה של נטפליקס
‏מתי הפסקנו להאמין ‏שהממשלה מסוגלת לדברים אדירים?
‏זהו צעד קטן לאדם…
‏אתם יודעים, הגענו לירח רק משום
‏שנתקענו במלחמה קרה, ‏בתחרות חימוש צבאי עם הסובייטים,
‏וצעד ענק של ״לכו לעזאזל״ ‏לממזרים הקומוניסטים האלה.
‏אך זה בכל זאת היה אחד ‏מההישגים הטכנולוגיים הגדולים
‏בהיסטוריה האנושית.
‏אתם יודעים, הערצתי את נאס״א כשהייתי ילד.
‏הם יצרו את העתיד ממש לנגד עינינו.
‏היום, לעומת זאת,
‏איש מאיתנו לא חושב ‏שממשלת ארצות הברית היא כר פורה לחדשנות,
‏יותר כמו מקום שרעיונות מתים בו.
‏אחרי שהם מילאו ‏טופס F30 לאישור מוות רעיוני.
‏נדחה.
‏במקום זאת, ‏היום אנו מעריצים את האנשים האלה.
‏תעשיית הטכנולוגיה.
‏אנחנו יצרנו חידושים משני חיים כמו האייפון,
‏גוגל מפות, ‏וקופסה קטנה ומדברת שמרגלת אחריכם.
‏עורכת חיפוש על ״קופסה קטנה ומדברת
‏שמרגלת…״ ‏-לא עכשיו. תפסיקי.
‏הפכנו את העולם למקום מקושר יותר,
‏יעיל יותר ויקר יותר.
‏ועשינו זאת בכוחות עצמנו.
‏זה הסיפור שהם מספרים, אך האם הוא נכון?
‏אתם יודעים, ‏אם למדנו משהו בתוכנית הזו עד כה,
‏זה שאיש לא עושה דבר לבד. ‏לעזאזל, התוכנית הזו נושאת את השם שלי,
‏אבל, יש צוות שלם של אנשים ‏בתוכנית שתפקידם להלביש אותי.
‏תודה לך ברי, חשבתי שהיה לי שם לכלוך.
‏אז, הממשלה שלנו באמת ויתרה על חדשנות
‏והעבירה את השרביט לחבר׳ה האלה?
‏או האם היא עדיין אי שם, ‏מאחורי הקלעים, ממפה את עתידנו?
‏- עתיד -
‏מתי בפעם האחרונה הלכתם באמת לאיבוד?
‏עבורי, זה היה בשנת 2006 ‏כשהתחלתי לעשות סטנד-אפ.
‏נהגתי להדפיס את ההוראות מאתר ״MapQuest״
‏ולעקוב אחריהן באדיקות ‏בדרכי למיקום המופע הבא.
‏אם לקחתי פנייה לא נכונה, ‏הייתי צריך להופיע במקום שאליו הגעתי.
‏עד היום אני שומע את הלמורים ‏צוחקים עליי בגן החיות של הברונקס.
‏אבל באמת שלא הלכתי לאיבוד ‏אפילו פעם אחת בעשור האחרון.
‏הודות לחידוש המשמעותי ביותר ‏בטכנולוגיית הניווט
‏בהיסטוריה האנושית, GPS.
‏זה נכון, חרא על המצפן.
‏היי!
‏תתקדם, ילד!
‏כלומר, תחשבו על הדבר הזה.
‏כל מכשיר עם מערכת מיקום גלובלית
‏יכול לומר לכם ‏היכן אתם נמצאים בטווח של כמה מטרים,
‏כמה מהר אתם נוסעים בדיוק של חלקיק קמ״ש,
‏אפילו מה השעה, ‏תוך שבריר שנייה, בכל מקום בכדור הארץ.
‏אבל, אתם יודעים מה מדהים אותי?
‏ה-GPS לא הומצא על ידי ביל גייטס, ‏סטיב ג׳ובס, או מנוע החיפוש ״Ask Jeeves״,
‏הוא הומצא, פותח ומנוהל עד היום
‏על ידי הממשלה הפדרלית של ארצות הברית.
‏אבל למה? למה שהממשלה תמציא דבר כמו GPS?
‏הכול בגלל המלחמה הקרה.
‏- המלחמה הקרה -
‏בשנת 1957, שני מדעני ממשלה האזינו לאות
‏של הלוויין הסובייטי ספוטניק, ‏וגילו תגלית מדהימה.
‏לעזאזל! הסובייטים עקפו אותנו והגיעו לחלל,
‏ומילאו אותו בצפצופים קומוניסטים מלוכלכים.
‏אבל רגע, ‏אם נמדוד את שינויי התדר בצפצופים האלה,
‏נוכל לקבוע היכן ספוטניק נמצא ‏וכמה מהר הוא משייט.
‏וזה אומר שאם נשגר לוויינים משלנו לחלל,
‏נוכל להשתמש באותותיהם ‏בכדי לחשב את מיקומנו בכדור הארץ,
‏וזה יעניק לחיילים שלנו יתרון.
‏הצפצוף הזה יפיל אותך, העמית חרושצ׳וב.
‏המדענים האמיצים במחלקת ההגנה
‏בילו את 50 השנים הבאות ‏בפיתוח וכיוונון אות ה-GPS,
‏מזעור הקולטנים ושיגור לוויינים.
‏המטרה? עוצמה צבאית בלתי מרוסנת.
‏ה-GPS היווה התקדמות משמעותית בלחימה,
‏ועשה מהפכה בכול, החל מסיורים בשטחי אויב,
‏דרך חילוץ והצלה ועד להנחיית טילים.
‏כל דבר שיבריח את הממזרים השמאלנים.
‏אך בשנת 2000,
‏הממשלה העניקה גישה ‏ל-GPS באיכות גבוהה לשימוש אזרחי.
‏היום, 24 לווייני ממשלה חלוצים,
‏מקיפים את כדור הארץ ויוצרים רשת עולמית
‏שכל מכשיר עם קולטן GPS ‏יכול להשתמש בה בחינם.
‏זה שירות ציבורי עולמי.
‏במימון כספי המסים שלכם.
‏נכון שאמריקה נהדרת?
‏כן, אנחנו נהדרים.
‏ה-GPS הוביל לפיצוץ כלכלי במגזר הפרטי.
‏אנו, אנשי החזון, לא, המשפיענים,
‏לא, אנשי החזון,
‏בתעשיית הטכנולוגיה, ‏לקחנו את קולטני ה-GPS הקטנים והזולים האלה,
‏והכנסנו אותם לכל דבר.
‏זה נכון. גם לכלב שלכם יש GPS הודות לנו.
‏השתמשנו בטכנולוגיה הזו ‏בשביל לשנות את העולם באינספור דרכים,
‏גוגל השתמשה ב-GPS לטובת מהפכה בניווט.
‏אובר השתמשה בו בכדי לשבש את תעשיית המוניות
‏ולחסל אותה.
‏וטינדר משתמשת ב-GPS ‏בכדי להפוך את עולם הדייטים לגרוע יותר.
‏מאז שנות השמונים,
‏ה-GPS יצר רווח של מעל ל-1.4 טריליון דולר
‏לעסקים אמריקאים.
‏זה לא מדהים? כלומר,
‏חלק מהחברות המצליחות ביותר באמריקה
‏נבנו על גבו של שירות ממשלתי
‏שאנחנו, הציבור הרחב, שילמנו עבור פיתוחו.
‏אתם יודעים, אולי הם לא חייבים להתאמץ כל כך
‏בכדי להתחמק מתשלום המסים שלהם.
‏רגע…
‏אה, רק שתדע…
‏האי הפרטי שלי הוא הוצאה עסקית, אוקיי?
‏שם אני מחנה את יאכטת העסקים שלי. ‏היא יאכטת עסקים.
‏איך שלא תסתכלו על זה,
‏התמורה שאנו מקבלים ‏עבור ה-GPS כחברה היא מופלאה.
‏כלומר, השירות המדהים הזה ששינה את חיינו
‏עלה למשרד ההגנה רק שתי עשיריות האחוז
‏מתקציבו השנתי.
‏ולמרות המחיר הזעום הזה,
‏ה-GPS מוטמע כעת ברקמה האנושית שלנו.
‏רשת החשמל משתמשת בו ‏בכדי לכוון חשמל לביתכם.
‏הבורסות משתמשות בו עבור עסקאות תלויות זמן,
‏והמגדלים הסלולריים ‏משתמשים בו בכדי לנתב את שיחותיכם.
‏זה אומר שאפילו תקלה קטנה במערכת
‏לא רק תשלח אותי ‏להדפיס מפות באתר ״MapQuest״,
‏אלא גם תשבש באופן משמעותי ‏את התנהלות החברה שלנו.
‏אז מי אחראי לוודא ‏שהמערכת החיונית הזו ממשיכה לעבוד?
‏היי, אדם. ‏-היי.
‏היי, אני קפטן רודיקו. ‏ברוך הבא לבסיס חיל האוויר שרייבר.
‏אכניס אותך לבסיס ואערוך לך סיור.
‏זה יהיה נהדר.
‏אנחנו נקראים ״טייסת פעולות החלל 2״.
‏רבים לא יודעים ‏שמערכת ה-GPS שלנו לניטור גרמי שמיים
‏מנוהלת ונשלטת על ידי שתי תחנות.
‏אלוהים, נראה היכן נמצאת מערכת ה-GPS.
‏בהחלט, לאן אנו שולחים את הפקודות, ‏איך אנו מפקדים על הלוויינים האלה,
‏זה מה שאני מראה לך.
‏זה כזה מגניב. ‏-כן.
‏אני נדהם מכמה זה נראה
‏כמו בניין משרדים רגיל, פרט לעובדה
‏שאם אכנס לחדר הלא נכון מישהו ירה בי.
‏כן, חכה שתראה את קומת המבצעים שלנו.
‏אוקיי. ‏-כן.
‏זו דלת מאוד רצינית.
‏ממש מאחוריה, המרכז המבצעי הקטן הזה
‏משרת שישה מיליארד משתמשים.
‏אני לא מאמין שאנו עומדים לראות זאת.
‏הינה זה קורה. היכנס, אדם. ‏-טוב.
‏ברוך הבא למרכז המבצעי של ה-GPS. ‏זוהי תחנת הבקרה הראשית.
‏כאן אנחנו שולטים בכל לווייני ה-GPS.
‏אז כל מערכת הלוויינים של ה-GPS נשלטת מכאן.
‏בהחלט. ‏-בידי עשרת האנשים האלה.
‏עשרת האנשים האלה ‏מספקים את השירות הזה לכל תושבי כדור הארץ.
‏לרוב אנשים מופתעים כשהם קולטים את זה.
‏שלוש אחרי שבע שבע. ‏-תדליק אחד, יש אישור.
‏פעילים כעת, שבע שבע ‏ואיי אס אס אפס אחת במסגרת מסלול יציבה.
‏אס פי די בי או סי שני מיקומי ניווט. ‏-זו ההנחיה.
‏אין חלונות. אין מערכות. ‏אין אוהלים. אין הצטלבויות. שש בסדר.
‏אז אתם משגרים מסרים ללוויינים
‏בכדי לבדוק ולערוך התאמות ‏למה שהם עושים וכולי,
‏ואתם מתאמים הכול מכאן.
‏בדיוק. זה נותן לנו יכולת שליטה בלוויינים.
‏יש לכם ממש שליטה בלוויינים עכשיו?
‏כן, בזמן שזה עולה.
‏וואו. אפשר לשאול אותך שאלה אישית?
‏בטח. ‏-בן כמה אתה?
‏עשרים. ‏-אוקיי.
‏כשהייתי בן 20 הייתי דביל גמור, בנאדם.
‏אין סיכוי שהייתי מצליח ‏לעשות את זה. זה מלחיץ?
‏כן, כלומר, כבר התרגלתי לזה. ‏אבל, כן, כשאני חושב על זה.
‏אחד מהלוויינים הוותיקים ביותר שלנו ‏בן 23, 24 שנים.
‏אתה צעיר יותר מחלק מהלוויינים שאתה מנהל?
‏כן.
‏מדהים. ובכן, מה עושים עכשיו?
‏כבר שלחנו פקודת מבחן,
‏אם תרצה, תוכל…
‏אוקיי. ‏-השורה הזו כאן,
‏תקליד את זה כאן. ‏-אוקיי.
‏בזמן שאתה שולח את פקודת המבחן,
‏68.7 מיליארד דולר מהתוצר המקומי הגולמי ‏מושפע מה-GPS בכל שנה.
‏בסדר? אז אל תפשל. ‏-אוקיי.
‏אני יכול לשבש נסיעות של הרבה אנשים עכשיו.
‏זו האות O או D? ‏-זו האות O.
‏אה, אני יודע… עשיתי טעות. ‏-תקליד עם האצבעות.
‏אוקיי, אני באמת… ‏-אה, מקש קאפס לוק לחוץ,
‏אז כשאני לוחץ על שיפט ‏זה עובר לאותיות קטנות… אוקיי.
‏אני על זה. אני על זה, חבר׳ה.
‏רק תגיד לנו אם זה מלחיץ מדי.
‏בסדר. זה היה… רווח.
‏הרווח בסדר? ‏-אוקיי.
‏אין רווח. רק קו תחתון. ‏-אין שם רווח?
‏זה כבר אתם חבר׳ה, זה נראה כמו רווח.
‏זו האות D או O? ‏-זו האות O, אדוני.
‏אוקיי, אז כשאני לוחץ על מקש האנטר,
‏הפקודה הזו מועברת לאחת מתחנות הקרקע
‏ואז מה, היא משוגרת ללוויין?
‏בדיוק. ‏-בהחלט.
‏והלוויין עושה ביפ-ביפ-ביפ ‏ושולח משהו בחזרה לכאן.
‏אך לפני שתשלח… ‏-כן.
‏אתה צריך לקבל את אישורם.
‏כן, הוא מאשר את כל מה שאני שולח.
‏אוקיי. בסדר, אפשר לשלוח את זה?
‏כן.
‏סוף כל סוף. אוקיי. בואו נעשה זאת.
‏כן, פשוט הקש אנטר.
‏תוכל לראות כאן בהודעות…
‏״סטטוס ממתין״. ואז… ‏-״סטטוס ממתין״.
‏״הפקודה מועב״… ״העברה הושלמה״!
‏הינה זה קורה. כן. ‏-נכנסת לאחד.
‏זה קורה. ‏-עשיתי זאת!
‏העברת עכשיו פקודה ללוויין GPS.
‏תודה לכם!
‏אוקיי. עכשיו אתם צוחקים עליי. ‏-זה לקח רק…
‏זה לקח רק חמש דקות יותר מהרגיל.
‏תודה רבה, קני, אני מעריך את זה.
‏העונג כולו שלי. ‏-נפלא.
‏תעבוד על הכתב שלך,
‏זה יקל על כולם בעתיד, תודה.
‏אני רוצה להכיר לך את קולונל הולסטון,
‏מפקד ״ספייס דלתא 8״.
‏נעים להכיר אותך.
‏אתה המפקד כאן. ‏-כן.
‏משהו מוזר לך בעובדה ש…
‏שירות אזרחי מבוצע על ידי צבא ארצות הברית?
‏לא הייתי מופתע ״הו, הממשלה אחראית על זה״.
‏אבל הייתי חושב ״נאס״א ‏או מינהל האוקיינוסים והאטמוספירה וכולי״.
‏מדוע הצבא אחראי על ה-GPS?
‏כן, לגמרי. משום שבתחילת דרכו ה-GPS
‏העניק ללוחמים שלנו מידע
‏אודות מיקומם בשדה הקרב.
‏בזמן שיש לו יתרונות משמעותיים ‏עבור הממשלה והצבא,
‏יש לו גם שימוש אזרחי נרחב. ‏-כן.
‏וכך, באמת, העולם כולו נהנה מעשרת המוקדנים
‏שעוסקים במשימה הזו על בסיס יומי.
‏כך שזו הטבה נוספת לכל תושבי כדור הארץ.
‏כעת, הרבה חברות טכנולוגיות ‏משתמשות באות שלכם,
‏בכדי להרוויח כסף ‏ולשנות את העולם שבו אני חי.
‏לרוב הם לוקחים את הקרדיט, נכון?
‏הם אומרים, נגיד אובר:
‏״עשינו מהפכה בתחבורה״ וכל זה.
‏זה לא מציק לכם בכלל? ‏כאילו, תהיה אמיתי איתי.
‏אתה לא יושב לפעמים וחושב,
‏״לא, אנחנו עושים את זה. ‏אנחנו המצאנו את זה ואיש לא יודע.״
‏אתה יודע, אנחנו עובדים ‏בשיתוף פעולה עם תעשיות
‏ברחבי הממשלה בכדי לאפשר את קיום האות הזה.
‏זה באמת צוות גדול אחד שבונה את היכולת
‏שאנו זקוקים לה כדי להיות האות החזק ביותר
‏שממשלת ארה"ב יכולה לספק.
‏כן, אבל, אוקיי, ‏זו תשובה פוליטית נהדרת, אבל בחייך,
‏כשאתה משתמש בטלפון הנייד שלך ‏ומסתכל על הנקודה הקטנה הזו,
‏אתה מסתכל וחושב, ״אני אחראי על זה״, לא?
‏בטח שכן.
‏אהבתי. תודה רבה לך. ‏-בטח, תודה לך. מעריך את זה, אדם.
‏אתם יודעים, בכנות, ‏עד שהתחלנו לעבוד על התוכנית הזו,
‏לא היה לי מושג שבכל פעם שה-GPS ‏מוצא לי סניף של סטארבקס לחרבן בו,
‏הוא עושה זאת באמצעות לוויינים צבאיים.
‏מה לגבי שאר המכשירים הטכנולוגיים?
‏הטלפון שלי? המחשב הנייד?
‏האם שואב האבק הרובוטי שלי ‏הוא חלק מהמורכבות הצבאית-תעשייתית?
‏ובכן, בדקנו את העניין ‏ומסתבר שהתשובה היא… כן.
‏בגלל דארפ״א.
‏ייתכן שמעולם לא שמעתם על דארפ״א,
‏אך עולמכם היה בלתי ניתן לזיהוי בלעדיה.
‏היא סוכנות סודית בתוך ממשלת ארצות הברית
‏המשקיעה במחקרים נסיוניים שמנסים ‏לפרוץ את גבולות הטכנולוגיה העתידית.
‏היא כמו הגרסה הממשלתית ‏של מפעל השוקולד של וילי וונקה.
‏אבל בדיוק כמו בסרט, יש לה צד אפל.
‏שלום. שמי דני דארפ״א.
‏בוא אחריי, ילדון.
‏אוקיי, אני בן 38.
‏הו! שלושים ושמונה חודשים. אתה תינוק גדול.
‏״בוא איתי ותהיה ב…
‏עולם של חדשנות טכנולוגית טהורה.״
‏שים לב ליצירות שלנו, ילד.
‏מחקרים במימון דארפ״א הם אלה ‏שהביאו לעולם פלאות כמו קרן הלייזר,
‏לווייני מזג אוויר וממשקי משתמש גרפיים.
‏אפילו היינו מעורבים בהמצאה המהפכנית ביותר
‏של המאה האחרונה.
‏סיר חשמלי? אה, לא, סיר רגיל.
‏הם עומדים להופיע.
‏ארפא-דארפא-לרפא-די-דט
‏בלעדינו לא היה את האינטרנט.
‏כן, מה שאנשים רגילים ‏מכירים בתור ״האינטרנט״,
‏מגיע הישר ממיזם של דארפ״א שנקרא ״ארפא-נט״.
‏זו הייתה הרשת הראשונה ‏שקישרה בין סוגים שונים של מחשבים
‏ממרחקים גדולים מאוד,
‏והיא גדלה וגדלה עד שהפכה ‏להמצאה חובקת העולם,
‏הסופר-מטריקסית, משנת החיים ‏שאתם משתמשים בה בשביל לצפות בתוכנית.
‏אפילו סיפקנו מימון ראשוני ‏לחלק מהמוצרים הטכנולוגיים האהובים ביותר,
‏החברה שמייצרת את שואב האבק ״רומבה״ ‏לא הייתה קיימת ללא הדולרים של אבא דארפ״א.
‏ו״אפל״. אנשים חושבים ‏ש״אפל״ המציאה את סירי.
‏טעות, אדוני! טעות!
‏היי סירי, מי האבא האמיתי שלך?
‏סליחה, לא הבנתי.
‏את מתביישת בשורשים שלך?
‏סליחה, אבא.
‏פותחתי במעבדה במימון של דארפ״א בשם SRI
‏הורשתי לשימוש על ידי חברה פרטית ‏ואז נמכרתי ל״אפל״ בשנת 2010.
‏תראה, אנחנו בממשלה
‏יכולים להניע חדשנות ‏בדרכים שהמגזר הפרטי לא יכול.
‏הקפיטליסטים הפחדנים האלה ‏מתמקדים ב״רווחים קצרי טווח״
‏״בכדי שבעלי המניות יהיו מרוצים״.
‏אבל לנו בדארפ״א ‏אין עכבות ועיכובים מהסוג הזה.
‏אנו חופשיים לקחת סיכונים גדולים ‏ולהמר על רעיונות פרועים,
‏שייתכן שיבואו לידי מימוש רק בעוד עשורים.
‏את ה-GPS פיתחנו במשך חצי מאה.
‏אני רוצה לראות את הזבובונים הקטנים ‏בעמק הסיליקון מנסים לעשות את זה.
‏אתה יודע, זה בסדר.
‏האמת שאנחנו אוהבים ‏את השותפויות שלנו עם התאגידים.
‏פשוט יהיה נחמד לקבל קצת יותר הערכה.
‏היום, אנחנו ממשיכים לחקור
‏חידושים טכנולוגים עתידיים, ‏כמו רכבים אוטונומיים,
‏ממשקי מוח-מחשב ‏ואפילו חרקים הנשלטים בשלט רחוק.
‏אופס, זה עוד לא עובד כמו שצריך.
‏בכל אופן, נמשיך בסיור.
‏מדהים, לא כך?
‏אך יש דבר נוסף שעליכם לדעת על דארפ״א.
‏דארפ״א היא הסוכנות הצבאית ‏לפרויקטים מחקריים מתקדמים,
‏הכוונה להגנה צבאית.
‏כל הטכנולוגיה הסופר מגניבה הזו היא ‏תוצר לוואי של משימתה המרכזית של דארפ״א:
‏לבנות ולתחזק יתרון צבאי אמריקאי.
‏״כל הטכנולוגיה שאתם זוללים
‏מקורה בתאווה ליתרונות מלחמתיים.״
‏כן, בדיוק כמו הנחיתה על הירח, ‏GPS, ו״רוקי 4״,
‏דארפ״א נולדה במלחמה הקרה.
‏זו הייתה התחרות של ממשלתנו עם ברית המועצות
‏שהובילה להשקעה עצומה של משאבים
‏בפיתוח טכנולוגיות צבאיות ונשק.
‏״M16 לניצחון במלחמות
‏ודארפ״א יצרה את אייג׳נט אורנג׳״.
‏זה נכון. דארפ״א ‏היא האחראית על אייג׳נט אורנג׳,
‏חומר כימי שהצבא שלנו ‏השתמש בו במלחמת וייאטנם,
‏שגרם לסרטן, מומי לידה,
‏ומוות של יותר מ-40 אלף אזרחים וייאטנמים.
‏חיילים אמריקאים שנחשפו לחומר
‏פיתחו לוקמיה ומחלת הודג׳קין,
‏וילדים שלושה דורות קדימה
‏עדיין נולדים עם מומים
‏בעקבות החשיפה לאייג׳נט אורנג׳.
‏אותה הסוכנות הממשלתית ‏שהביאה לעולם את האינטרנט,
‏עשתה את כל זה.
‏״בואו איתי ותהיו ב…
‏עולם של הרס מלחמתי.״
‏אתם יודעים מה תמיד היה ‏לי מוזר בטכנולוגיות חדשות?
‏אי אפשר להיות לגמרי בטוחים ‏באיזה אופן הן ישנו את העולם.
‏כמו כשמחלקת ההגנה ‏שיגרה את לווייני ה-GPS לחלל,
‏לא היה להם מושג שיום אחד ‏נשתמש בהם בכדי להזמין משלוח של בוריטו.
‏זו תיבת פנדורה,
‏ואין לכך דוגמה טובה יותר מרחפנים.
‏רחפנים הם אחד מהגאדג׳טים ‏המועילים של העשור,
‏הם מעניקים למיליוני אנשים גישה לשמיים.
‏משתמשים בהם חוואים, ‏משלחות הצלה, בעלי תחביבים
‏וצלמים מקצועיים, ‏אך רחפנים גם מלחיצים אנשים.
‏משום שבזמן שהם מצלמים ‏תמונות חתונה יפהפיות,
‏אלו לא התמונות היחידות שהם מצלמים.
‏מצלמות ה״גו פרו״ המעופפות האלו
‏מבוססות על חידושים הנדסיים
‏שדארפ״א והממשלה יצרו
‏בזמן שהם פיתחו ‏טכנולוגיה צבאית פורצת דרך נוספת…
‏רחפן הלוחמה.
‏רחפני תקיפה ולוחמה ‏יכולים להיות מופעלים מבסיסים צבאיים
‏במרחק עשרות אלפי קילומטרים על ידי טייסים,
‏שיכולים לראות את מה שהרחפן רואה בזמן אמת.
‏זה ברור למה הטכנולוגיה הזו רצויה.
‏אין צורך לסכן את חייו של טייס אמריקאי
‏ולשלוח אותו פיזית ללוחמה.
‏מן הסתם אעדיף שירו במטוס הרובוטי הזה
‏מאשר בילד של השכן.
‏- אזהרת גובה -
‏- רחפן נעלם -
‏עדיף הוא מאשר אתם.
‏אבל מה ההשלכות ‏הבלתי מתוכננות של המצאה כזו?
‏אם לא חייבים לסכן ‏חיי אדם אמריקאי בתקיפה אווירית,
‏האם זה יוצר תמריץ ‏להשתמש בהם לעתים תכופות יותר?
‏האם טכנולוגיות שמקלות עלינו להרוג
‏גורמות לכך שנהרוג לעתים תכופות יותר?
‏ובכן, עד כה התשובה היא כן.
‏במהלך 20 השנים האחרונות, ‏צי הרחפנים שלנו התרחב מ-50
‏עד לכמעט 11,000.
‏בתקופת ממשל אובמה ‏תקיפות רחפנים הוכפלו פי עשר.
‏במהלך המלחמה בטרור, הממשלה שלנו
‏החלה להשתמש בהם ‏בכדי לרגל אחרי ולרצוח אנשים
‏במדינות שלא היינו איתן במלחמה מוצהרת.
‏לפי הלשכה לעיתונות חוקרת
‏בין השנים 2010 ו-2020,
‏ארבע עשרה אלף ‏מתקפות סודיות של רחפנים אמריקאים
‏הרגו כ-2,200 אזרחים.
‏מתקפות שככל הנראה לא היו מתבצעות
‏אם לא היו ממציאים את הרחפנים.
‏דארפ״א עובדת כעת על ייצור נשק אוטונומי,
‏מטוס לוחמה מבוסס בינה מלאכותית ‏שיכול להביס כל מטוס לוחמה אחר,
‏ורובוטים שיכולים להילחם בשדה הקרב ‏ללא מעורבות אנושית.
‏כלומר זה כמעט כמו ב״שליחות קטלנית״,
‏או בסרט ״וול-E",
‏שהוא הרבה יותר חמוד, אך עדיין מבעית.
‏איזה סוג על עולם ‏הטכנולוגיה העתידנית הזו יוצרת?
‏בכדי לגלות, ‏רצינו ללכת לראות אותם באופן אישי,
‏אבל דארפ״א ביטלה את הביקור ברגע האחרון
‏לאחר שנאמר לנו שהתוכנית כולה ‏הפכה למסווגת באופן פתאומי.
‏יום טוב, אדוני.
‏אבל זה היה יכול להיות טוב.
‏אמרתי יום טוב!
‏לא ידעתי מה להרגיש לגבי זה.
‏כלומר, החידושים המופלאים של הממשלה שלנו
‏שינו את חיי לטובה,
‏אך הם גם פגעו ואף הרסו ‏את חייהם של רבים אחרים.
‏זה היה חייב לקרות?
‏היינו חייבים להמציא את אייג׳נט אורנג׳ ‏בכדי שנוכל לשחק ב״פוקימון גו״?
‏האם ההמצאות הגדולות ביותר של הממשלה
‏היו חייבות להיוולד מתוך קנה של רובה?
‏אתם יודעים, כספי המסים שלנו ‏הם שמשאירים את לווייני ה-GPS בשמיים,
‏והם אלה ששלחו את האדם לירח.
‏לעזאזל, אפילו טסלה התחילה ‏עם הלוואה של חצי מיליארד דולר מהציבור.
‏מה? לא! עשיתי הכול בעצמי, אני נשבע.
‏זה… אפילו לא עבורי.
‏מיליארדרים בצווארוני גולף ‏לא מחליטים מה יקרה בעתיד.
‏כולנו מחליטים, ביחד.
‏אז אם תדמיינו עתיד אידאלי לעצמכם
‏ולמדינה שלנו,
‏איך הוא ייראה?
‏האם הוא יהיה מלא ‏בנשקים עצומים ומסוכנים וצבא רובוטים?
‏תמות, טפיל רובוטי!
‏או שזה עתיד בו הממשלה מקדישה ‏את הכוחות החדשניים והעצומים שלה
‏לפתרון האתגרים הגדולים ביותר שלנו, ‏כמו שינויי האקלים, רעב, או…
‏- מחלות -
‏- מבוסס על הספר ‏״הסיכון החמישי״ מאת מייקל לואיס -
‏תרגום כתוביות: נעה יוסף